open-index/open-wikipedia-markdown huggingface dataset:
These Football Times

**These Football Times** on puolueeton jalkapalloaiheinen aikakaus- ja verkkolehti, joka painottaa hidasta journalismia. Neljännensvuosittain ilmestyvien printtilehtien tarkoituksena on keskittyä tiettyyn lajin alueeseen. Osana Guardian Sport Networkia, *These Football Times* julkaisee laajoja artikkeleita säännöllisesti myös *[[The Guardian]]in* verkkosivuilla. Andrew Flint, *These Football Timesin* toimittaja, nimettiin Football Supporters' Federationin Blogger of the Year -palkinnon saajaksi vuonna 2016.

## Lähteet
Artis Gilmore

**Artis Gilmore** (s. 21. syyskuuta 1949 Chipley, Florida) on yhdysvaltalainen kilpauransa päättänyt koripalloilija. Gilmore oli aikakautensa parhaita senttereitä ja erittäin korkeatarkkuuksinen korintekijä. Hän menestyi ABA-sarjassa Kentucky Colonelsin joukkueessa. ABA:n sulauduttua NBA:han Gilmore edusti pitkään Chicago Bullsia ja San Antonio Spursia. Hänet on nimetty Basketball Hall of Fameen.

## Elämä ja ura

Gilmore pelasi yliopistokoripalloa vuosina 1967–1971 Gardner–Webb Universityn ja Jacksonvillen yliopiston joukkueissa. Yliopistosta Gilmore siirtyi ABA-joukkue Kentucky Colonelsiin, missä hänestä tuli sarjan parhaita pelaajia: Gilmore valittiin ABA:n arvokkaimmaksi pelaajaksi vuonna 1972 ja ABA:n pudotuspelien arvokkaimmaksi pelaajaksi vuonna 1975, jolloin hän voitti myös sarjan mestaruuden. ABA:ssa Gilmore saavutti myös useita muita palkintoja kuten viisi valintaa sarjan ykköstähdistöjoukkueeseen ja neljä valintaa sarjan ykköspuolustusjoukkueeseen.

ABA:n yhdistyttyä NBA:han Gilmore pelasi pitkään Chicago Bullsissa ja San Antonio Spursissa sekä lyhyesti Boston Celticsissä. Hän päätti pelaajauransa italialaisessa Fortitudo Bolognassa. NBA:ssa Gilmore valittiin kuudesti  ja oli neljällä kaudella sarjan tarkin korintekijä. Vuonna 2011 Gilmore nimettiin Basketball Hall of Fameen.

## Lähteet
* Artis Gilmore Stats  Basketball-Reference.com 
* Profiili Basketball Hall of Fame 
* Profiili NBA 

### Viitteet

## Aiheesta muualla
Zazie Beetz

**Zazie Olivia Beetz** (s. 25. toukokuuta 1991 Berliini, Saksa) on amerikansaksalainen näyttelijä, joka tunnetaan roolistaan Vanessa ”Van” Keeferinä televisiosarjassa *[[Atlanta (televisiosarja)|Atlanta]]*. Hän esiintyi myös Netflix-antologiassa *[[Easy (televisiosarja)|Easy]]* vuonna 2016 ja näytteli Marvel Comicsin sarjakuvahahmoa Dominoa vuoden 2018 elokuvassa *[[Deadpool 2]]*. Hän myös esiintyi vuoden 2019 rikoselokuvassa *[[Joker (vuoden 2019 elokuva)|Joker]]*.

Beetz syntyi Berliinissä saksalaisen isän ja afroamerikkalaisen äidin perheeseen. Hän varttui New Yorkin Manhattanilla. Beetz on puhunut saksaa lapsuudesta lähtien ja puhuu kotonaan molempia kieliä. Hän kävi Fiorello H. LaGuardia High Schoolia ja suoritti yliopistotutkinnon vuonna 2013 Skidmore Collegessa ranskan kielessä.

## Filmografia

## Lähteet

## Aiheesta muualla
Zagłębie Lubin

**Zagłębie Lubin** on jalkapalloseura Lubinin kaupungista. Seura pelaa kaudella 2018–2019 Puolan korkeimmalla sarjatasolla Ekstraklasassa. Lubin on kaksinkertainen Puolan mestari. Se on voittanut mestaruuden vuosina 1991 ja 2007.

## Historia
Zagłębie Lubin on perustettu 2. maaliskuuta 1946 nimellä *Klub Sportowy Zawisza Lubin*. Seura vaihtoi useasti nimeä 1940-, 1950- ja 1960-luvulla. Nykyisen nimensä se otti käyttöön vuonna 1966. Vuonna 1975 seura nousi Puolan toiseksi korkeimmalle sarjatasolle. Kymmenen vuotta myöhemmin Lubin nousi Puolan pääsarjaan. Samaan aikaan se siirtyi pelaamaan uudelle stadionille, joka sijaitsi samassa paikassa kuin nykyinen stadion. Vuonna 1990 Lubin sijoittui toiseksi, joka takasi paikan Euroopan sisäisiin turnauksiin, kun se pääsi UEFA Cupiin. Lubin putosi kuitenkin heti ensimmäisellä kierroksella. Kaudella 1990–1991 Lubin voitti ensimmäisen Puolan mestaruuden. Voitto takasi paikan Euroopan Cupissa seuraavaksi kaudeksi, mutta tanskalainen Brøndby IF pudotti puolalaisseuran ensimmäisellä kierroksella. Vuonna 2005 Lubin pääsi ensimmäistä kertaa Puolan Cupin finaaliin, mutta hävisi sen Dyskobolia Grodzisk Wielkopolskille. Seuraavana vuonna se hävisi cupin finaalissa Wisła Płockille. Vuonna 2007 Lubin voitti toisen ja toistaiseksi viimeisimmän Puolan mestaruuden. Vuonna 2009 Lubin siirtyi pelaamaan uudelle stadionille. Vuonna 2014 Lubin putosi toiseksi korkeimmalle sarjatasolle, mutta nousi heti seuraavana vuonna takaisin pääsarjaan.

## Saavutuksia
*Puolan mestaruus: (2) 1990–91, 2006–07.
*Puolan supercup: (1) 2007.

## Lähteet

## Aiheesta muualla
* Virallinen sivu
* Zagłębie Lubin (90minut.pl)
KS Cracovia

**Miejski Klub Sportowy Cracovia** on krakovalainen urheiluseura. Cracovialla on toimintaa sekä jalkapallossa, jääkiekossa ja käsipallossa. Seuran jalkapallojaosto pelaa kaudella 2018–2019 Puolan korkeimmalla sarjatasolla Ekstraklasassa. Jääkiekkojoukkue pelaa myös korkeimmalla sarjatasolla Polska Hokej Ligassa. Cracovia on Puolan vanhin aktiivinen urheiluseura.

## Jalkapallo

KS Cracovian miesten jalkapallojoukkue pelaa kaudella 2018–2019 Puolan korkeimmalla sarjatasolla Ekstraklasassa. Cracovia pelaa kotiottelunsa Stadion Cracovii im. Józefa Piłsudskiegolla, jonka kapasiteetti on hieman yli 15 tuhatta. Cracovia on voittanut viisi Puolan mestaruutta. Mestaruudet ovat vuosilta 1921, 1930, 1932, 1937 ja 1948.

## Jääkiekko

Seuran jääkiekkojaosto pelaa Puolan korkeimmalla sarjatasolla Polska Hokej Ligassa vuonna 2018.

## Käsipallo
Seuralla on myös toimintaa käsipallossa. Seuran naisten käsipallojaosto on voittanut yhteensä kaksitoista Puolan mestaruutta, joista viimeisin on tullut vuonna 1987.

## Lähteet

## Aiheesta muualla
Blue Horizon

**Blue Horizon** oli brittiläinen bluesmusiikkiin keskittynyt itsenäinen levy-yhtiö, joka perustettiin vuonna 1966. Levy-yhtiö käynnisti menestyneen brittiläis-yhdysvaltalaisen yhtyeen Fleetwood Macin uran. Blue Horizon oli olemassa vain viiden vuoden ajan. 

## Lähteet
Meksikon luterilainen synodi

**Meksikon luterilainen synodi** (*Sinodo Luterano de Mexico (SLM)*) on luterilainen kirkko, joka toimii Meksikossa Keski-Amerikassa. Kirkon jäsenmäärä on 1 211.

## Nykytilanne
Kirkolla on 1 211 jäsentä. Kirkko kuuluu tunnustukselliseen luterilaiseen Kansainväliseen luterilaiseen neuvostoon.

## Lähteet
SSBS S-2

**SSBS S-2** (ransk. *Sol-Sol Balistique Stratégique*) on ranskalainen IRBM-tyyppinen keskimatkan ohjus, jota voidaan luonnehtia mannertenvälisenä. Rita-nimen saanut ohjustyyppi laukaistiin ensi kerran kesäkuussa 1966. Kuitenkin 27. helmikuuta 1965 toteutettu, *Monique*-nimellä tunnettu ydinräjäytys oli voimakkuudeltaan noin 120 kilotonnia, ja se lienee voimakkain Afrikassa tehty. Vuonna 1968 ranskalaiset saivat Rita 2:ksi muuttuneen ohjustyypin osalta merkittäviä kehitysaskelia.

*Rita* ja *Rita 2* olivat aktiivissa palveluskäytössä vuosina 1970–1980. Ohjus oli sijoitettuna siiloon. Etelä-Ranskan Plateau d'Albionin ylätasankojen alueella Marseillesta pohjoiseen, oli 2 kappaletta 9 ohjussiilon tukikohtaa. Tällöin ohjusten yhteislukumääräksi muodostui 18 strategisen luokan ydinohjusta. Asetyyppi edusti kolmikantaista (ydinaseet laukaistavissa kolmella eri tavalla; maalta, mereltä sekä ilmasta) *Force de Frappe*a eli Ranskan ydinasedoktriinia. Charles De Gaullen mukaan *"minun ruumiini ei pidä olla hänen käsivarttaan arvokkaampi."* Ohjustyyppiä seurasi SSBS S-3.

## Teknisiä tietoja
*pituus: 14,80 m
*läpimitta: 1,50 m
*omamassa: 31&nbsp;900 kg
*kantama: 3&nbsp;000 km
*ohjausjärjestelmä: inertiasuunnistus
*polttoaine: kiinteätä ajoainetta käyttävä 2-vaiheinen raketti, työntövoima 534 kN
*laukaisutapa: siilo-tyyppisestä kiinteästä tukikohdasta, ei liikuteltava
*ydinkärki: 120 kT (MR-31)
*ydinräjähteen omamassa: 700 kg
*räjähdetyyppi: fissioituva, plutonium, sytytys vain yhdestä pisteestä
*valmistaja: Aérospatiale

## Lähteet
*Valitut Palat/Readers Digest: 11/1983. Fitchett, Joseph: *Ydinasekilvan kolmas mahti*. s. 35–40.
*http://nuclearweaponarchive.org/France/FranceArsenalDev.html
*http://fuseurop.univ-perp.fr/1sbs_e.htm 
*http://fuseurop.univ-perp.fr/1sbs_f.htm 
*https://fas.org/nuke/guide/france/theater/s-2.htm

### Viitteet
Sonet Records

**Sonet Records** on tanskalainen, vuonna 1955 perustettu levy-yhtiö, joskin eräs lähde pitää Sonetia vuonna 1956 perustettuna ruotsalaisena levymerkkinä. Yhtiöverkoston ruotsalainen osa tuli tunnetuesimerkiksi erityisesti jazziin, popmusiikkiin ja rockiin keskittyneenä levy-yhtiönä. Universal Music Denmark käynnisti 1990-luvulle mennessä hiipuneen Sonet Recordsin toiminnan uudelleen heinäkuussa 2006. Sonet on nykyisin osa Universal Music Groupia.

Levymerkki Sonet toimi Tanskan ohella Ruotsissa (Sonet Grammofon AB, per. Gunnar Bergström ja Sven Lindholm) ja muun muassa Iso-Britanniassa (Sonet UK) ja Norjassa. Suomessa levy-yhtiö oli läsnä nimellä **Sonet Finland**. Sonetin artistilistalla olleita suomalaisartisteja ovat muun muassa Hurriganes, Kolmas Nainen, Dingo, Wigwam. 

## Lähteet

## Aiheesta muualla
* https://universalmusic.se/sonet/
* Håkan Lahger & Lasse Ermalm (2018) Hög standard : om Sonet, folkhemmet och starten för det svenska musikundret. Leopard Förlag, Stockholm,
Kespro

**Kespro** on Keskon hotelli- ja ravintola-alaa palveleva tukkukauppa. Kespro on ravintolatukkutoiminnan markkinajohtaja Suomessa. Sen tärkeimpiä kilpailijoita ovat S-ryhmän Meira Nova, Wihurin Metro-tukku, Valio Aimo (ent. Heinon Tukku) ja yksityisten tukkuliikkeiden Suomen Palvelutukkurit Oy.

Kesprolla on 13 noutotukkua ympäri Suomen:

* Joensuu
* Jyväskylä
* Kotka 
* Kouvola
* Kuopio
* Lahti
* Lappeenranta
* Oulu
* Pori
* Rovaniemi
* Tampere
* Turku
* Vaasa 

Lisäksi asiakkailla on mahdollista tilata tuotteet perille toimitettuna.

Tuotevalikoimaan kuuluvat teolliset elintarvikkeet, tuoretuotteet, vihannekset ja hedelmät, alkoholit, pakasteet sekä käyttötavarat. Valikoimasta löytyy yli 50 000 erilaista tuotetta. Kespron maahantuomat tuotteet sekä Kespron osallistuminen kansainväliseen huutokauppatoimintaan ovat Kespron keskeisintä osaamisaluetta hankintatoimessa. Tämän lisäksi Kesprolla on Pientuottaja-toimintamalli, jonka avulla suomalaisten pientuottajien tuotteita on saatavilla myös ravintoloille.

## Historiaa
Kespron edeltäjä oli K-Noutotukku Oy, päivittäis- ja
käyttötavararoiden tukkukauppa pienille päivittäistavaroiden jälleenmyyjille ja ruokaa valmistaville asiakkaille. Vuonna 1996 tällä yhtiöllä on 26 noutotukkua. Vuonna 1999 K-noutotukun nimeksi tuli Kespro Oy ja se, Toimitustukku Oy, Kesko Eesti A/S, Kesko Export Oy ja sen tytäryhtiö ZAO Kesfood yhdistettiin Kespro-nimiseksi yksiköksi Keskon päivittäistavararyhmään. Tämä yksikkö vastasi päivittäistavaroiden myynnistä suurtalousasiakkaille Suomessa, Baltiassa ja Venäjällä. Kespro panosti alusta lähtien paljon verkkokaupan mahdollisuuksiin tukkumyynnissä ja kohdisti toimintaansa yhä enemmän hotelleihin ja ravintoloihin muun muassa omalla Menu-suurtaloustuotemerkillään ja Foodsteri-koekeittiöllään. 

2010-luvun lopulla Kesproon liitettiin Kalatukku E. Eriksson ja Reinin Liha. Niiden toiminta, yhdessä ”vaativien erityistuoteosaamisen ratkaisujen” kanssa yhdistettiin vuonna 2024 Kespro Erikoistukuksi.

## Lähteet
Storyville Records

**Storyville Records** on tanskalainen kansainvälinen levy-yhtiö, joka keskittyy jazz- ja bluesmusiikkiin. Levy-yhtiön perusti Karl Emil Knudsen Kööpenhaminassa vuonna 1952. Alkuperäisten julkaisujen lisäksi Storyville Records on uudelleenjulkaissut myös useita vanhoja jazzlevytyksiä, joita on julkaistu aiemmin levy-yhtiöillä kuten Paramount Records, American Music Records ja Southland Records. Useita Storyville Recordsin levytyksiä levytettiin Japanissa.

## Lähteet
Mark Gallagher

**Mark Henry Gallagher** (s. 9. maaliskuuta 1962) on irlantilais-brittiläinen kirjailija, puhuja, mediakommentaattori ja johtaja. Gallagher on Performance Insights Ltd:n toimitusjohtaja. Hän oli perustaja ja osaomistaja Status Grand Prix'ssä, joka voitti A1GP:n  vuonna 2009 ja osallistui GP3:een ja GP2:een. Hän aloitti työt F1-journalistina vuonna 1986. Gallagher liittyi Eddie Jordanin F1-joukkueeseen vuonna 1991 ja palasi siihen vuonna 1995, jolloin hänestä tuli markkinointipäällikkö. Vuonna 2004 hän liittyi Jaguar Racingiin, ja kun tiimi muuttui Red Bull Racingiksi, hänestä tuli Cosworth F1 Enginesin johtaja. Nykyään hän on BBC 5 -kanavan F1-kommentaattori sekä suosittu puhuja seminaareissa. Hänet on käynyt myös Suomessa Contribyten järjestämässä Tulevaisuuden Tuotekehitys -seminaarissa..

## Kirjallisuus
* *The Business of Winning - Strategic Success from the Formula One track to the Boardroom* (2014)

## Lähteet
Christian von Koenigsegg

**Christian Erland Harald von Koenigsegg** (s. 2. heinäkuuta 1972) on Koenigsegg-superautomerkin perustaja, omistaja ja toimitusjohtaja. Koenigsegg perusti oman automerkin vuonna 1994. Useiden prototyyppien jälkeen ensimmäinen auto myytiin vuonna 2002.

## Lähteet
Ternaten sulttaanikunta

**Ternaten sulttaanikunta** oli Indonesiassa, Ternaten saarella sijainnut kuningaskunta. Ternate oli ensimmäinen paikka Molukeilla, johon islam levisi. Ternaten sulttaani kääntyi islaminuskoon vuonna 1475.  Huolimatta saarten pienestä koosta, Ternaten ja sen naapurisaarella Tidorella sijainneen Tidoren sulttaanikunnan vaikutusvalta ulottui suurimmillaan koko Molukkien saaristoon ja Uuden-Guinean ja Sulawisin saarille saakka. Portugalilaiset valtasivat Ternaten 1500-luvulla ja 1600-luvulla hollantilaiset ajoivat portugalilaiset pois Molukeilta ja liittivät saaret Alankomaiden Itä-Intian kauppakomppanian hallitsemiin alueisiin.

## Lähteet
Meksikolainen luterilainen kirkko

**Meksikolainen luterilainen kirkko** (*Iglesia Luterana Mexicana *) on luterilainen kirkko, joka toimii Meksikossa Keski-Amerikassa. Kirkon jäsenmäärä on noin 1 500.

## Historia
Luterilaisuuden historia Meksikossa juontaa juurensa maahan muuttaneista saksalaisista, jotka perustivat luterilaisen seurakunnan vuonna 1857. Heidän toimintansa keskittyi pääasiassa saksalaisten hengelliseen hoitamiseen ja vain vähän jos lainkaan paikallisten parissa tehtävään lähetystyöhön. Sadan vuoden maassaolon jälkeen yhteisö rakennutti Mexico Cityyn Pyhän Hengen kirkon vuonna 1957. Samoihin aikoihin yhdysvaltalainen Missouri-synodi alkoi työskennellä Meksikossa. Työtä johtivat Yhdysvalloissa teologisen koulutuksensa saaneet pastorit René González Ballinas ja David Orea Luna. Heidän tehtävänsä oli aloittaa luterilainen lähetystyö Missourin meksikolais-luterilaisena konferenssina (*Mexican Lutheran Conference of Missouri*). Työ alkoi Mexico Cityssä, Nuevo Leónin Monterreyssä ja Coahuilan Torreónissa. Heidän lähetystyönsä oli tehokasta ja alkoi pian vetää puoleensa muitakin luterilaisia ryhmiä. Sitä alettiin kutsua nimellä Meksikolainen luterilainen kirkko, jota johtivat David Orea Luna ja David Chichía González.

Vuonna 1962 Meksikolaiseen luterilaiseen kirkkoon kuului 15 seurakuntaa ja Augsburg Center -niminen teologinen seminaari. Pian tämä seminaari alkoi vetää puoleensa ja koota yhteen muita luterilaisia ryhmiä jotka korostivat ajan teologisia suuntauksia jotka tunnettiin nimellä "uusi teologia". Tämä suuntaus kyseenalaisti osan mielestä Raamatun auktoriteetin Jumalan sanana ja toi vääränlaista unionismia ja ekumeenista henkeä. Pian kirkossa tapahtuikin jakaantumisia, jotka katkaisivat keskinäisen yhteyden. Jopa johtavat pastorit  David Orea Luna ja David Chichía González jättivät kirkon. He ottivat yhteyttä yhdysvaltalaiseen Wisconsinin evankelis-luterilaisen synodiin (WELS) ja perustivat uuden kirkon, joka nykyään toimii nimellä Tunnustuksellinen evankelisluterilainen kirkko Meksikossa.

## Nykytilanne
Kirkolla on noin 1 500 jäsentä. Kirkko on vuodesta 1957 kuulunut Luterilaiseen maailmanliittoon..

## Lähteet

## Aiheesta muualla
*Kirkon kotisivut
FK Pobeda (2010)

**FK Pobeda AD Prilep** on jalkapalloseura Prilepin kaupungista. Kaudella 2018–2019 seura pelaa Pohjois-Makedonian korkeimmalla sarjatasolla Makedonian 1. liigassa. Seura perustettiin vuonna 2010, kun FK Pobeda sai UEFA:lta kahdeksan vuoden kilpailukiellon sopupelistä. Pohjois-Makedonian jalkapalloliitto ei tunnusta uutta seuraa vanhan seuran seuraajaksi. Esimerkiksi vanhan seuran voittamia mestaruuksia ei yleisesti tunnusteta uuden seuran mestaruuksiksi.

## Lähteet
Porfiini

**Porfiini** (C20H14N4) on aromaattinen heterosyklinen yhdiste ja yksinkertaisin porfyriineistä. Yhdisteellä ja sen komplekseilla on lähinnä teoreettista merkitystä esimerkiksi biologisesti tärkeiden porfyriinien kemian malliaineena.

## Ominaisuudet
Porfiinin rakenne koostuu neljästä pyrrolirenkaasta, jotka ovat yhdistyneet toisiinsa metyleeniryhmien välityksellä. Rakenne on aromaattinen ja tasomainen. Huoneenlämpötilassa porfiini on väriltään tummanpunaista kiteistä ainetta. Yhdisteen väri johtuu konjugoituneiden sidosten suuresta määrästä. Porfiini ei liukene veteen, eikä polaarisiin orgaanisiin liuottimiin, mutta liukenee muun muassa bentseeniin, fenoliin, pyridiiniin ja hieman kloroformiin. Porfiini reagoi helposti esimerkiksi elektrofiilisella aromaattisella substituutiolla ja voidaan esimerkiksi halogenoida tai alkyloida. Porfiinin pyrrolirenkaiden typpiatomit voivat toimia Lewis-emäksinä eli luovuttaa elektroniparin esimerkiksi metallille. Porfiini muodostaa tällaisia komplekseja esimerkiksi raudan, nikkelin, kuparin ja magnesiumin kanssa.

## Valmistus
Porfiinia voidaan valmistaa pyrrolin ja formaldehydin välisellä reaktiolla. Tämä on tapa, jolla sitä valmisti ensimmäisen kerran Paul Rothemund vuonna 1936. Menetelmä on kuitenkin tehoton ja saanto on luokkaa 0,1&nbsp;%. Reaktiossa pyrroli kondensoituu formaldehydin kanssa emäksisissä olosuhteissa muodostaen 2,5-bis(hydroksimetyyli)pyrrolia, joka kondensoituu edelleen tripyrraaniksi ja porfyrinogeeniksi, joka voidaan hapettaa porfiiniksi. Rothemundin synteesin jälkeen on kehitetty tehokkaampia porfiinisynteesejä käyttäen lähtöaineina pyrrolijohdannaisia, kuten 2-hydroksimetyylipyrrolia.

## Lähteet
Surakartan sulttaanikunta

**Surakartan sulttaanikunta** (myös **Solon sulttaanikunta**) oli Jaavan saarella sijainnut sulttaanikunta vuosina 1755–1945. Sulttaanikunta syntyi vuonna 1755, kun Mataramin sulttaanikunta jakautui sisäisten kiistojen takia kahtia Surakartan ja Yogyakartan sulttaanikunniksi. Surakartan ensimmäinen hallitsija Pakubuwono II käytti itsestään arvonimeä susuhunan. Hollantilaiset valtasivat 1700- ja 1800-luvuilla koko Jaavan saaren ja molemmat kuningaskunnat liitettiin osaksi Hollannin Itä-Intiaa. Ne säilyivät itsenäisinä hallintoalueina aina Indonesian itsenäistymiseen asti. Maan itsenäistyttyä Yogyakarta säilytettiin erityisalueena Indonesian sisässä, mutta Surakarta menetti asemansa.

## Historia

Vuosina 1889&ndash;1916 Surakartan *patih* () oli Sasradiningrat IV, joka pyrki kehittämään kansan hyvinvointia ja vähentämään alankomaalaisten sananvaltaa valtakunnassa. Hänen aikanaan muun muassa uudistettiin hallintoa, maanjakoa ja oikeuslaitosta.

1930-luvun lama vaikutti maailmanlaajuisesti sokerin hintaan huomattavan negatiivisesti. Paitsi Surakartan sokeriplantaaseja omistavien hallitsijoiden myös siirtomaaisäntä Alankomaiden tulot alenivat tämän takia huomattavasti. Sulttaani Pakubuwono X:n kuoltua alankomaalaiset antoivat Surakartalle käskyn leikata valtakunnan hallinnon henkilöstömääriä jopa 50 prosentilla. Pakubuwono X:n seuraaja Pakubuwono XI allekirjoitti määräyksen ja siirsi eläkkeelle tai pakotti eroamaan suuria joukkoja palveluksestaan. Tämä vaikutti merkittävästi sulttaanin julkisuuskuvaan, sillä hallitsijan vallan katsottiin ilmentyvän tämän runsaskätisyydessä. Myös se, että sulttaani kävi itse tapaamassa alankomaalaisia sen sijaan, että nämä olisivat aiempaan tapaan tulleet itse vierailulle tämän palatsiin, oli kansalle merkki siitä, että kuningashuone oli menettänyt maagisen valtansa.

## Lähteet
* 
* 
* 
### Viitteet
Haitin evankelis-luterilainen kirkko

**Haitin evankelis-luterilainen kirkko** (*Église Évangélique Luthérienne d’Haïti (ELCH)*) on luterilainen kirkko, joka toimii Haitissa Väli-Amerikassa. Kirkon jäsenmäärä on noin 10 000.

## Nykytilanne
Kirkolla on 88 seurakuntaa ja noin 10 000 jäsentä. Kirkko kuuluu tunnustukselliseen luterilaiseen Kansainväliseen luterilaiseen neuvostoon.

## Lähteet
FK Sloga Jugomagnat

**Fudbalski Klub Sloga Jugomagnat** oli jalkapalloseura Skopjesta. Seura voitti Pohjois-Makedonian mestaruuden kolmesti vuosina 1999, 2000 ja 2001. Sloga Jugomagnat oli yksi seuroista, jotka osoittivat mieltään marraskuussa 2009 boikotoimalla pelattavia otteluita, kun Haralampie Hadzi-Risteski valittiin uudestaan Pohjois-Makedonian jalkapalloliiton puheenjohtajaksi. Myöhemmin seura suljettiin pois Pohjois-Makedonian jalkapalloliiton alaisista turnauksista.

Sloga Jugomagnat fuusioitui FC Albarsan kanssa muodostaen FK Shkupin. Pohjois-Makedonian jalkapalloliitto ei kuitenkaan tunnusta Shkupia Sloga Jugomagnatin luonnolliseksi seuraajaksi, vaan pitää niitä erillisinä seuroina.

## Lähteet
Think (About It)

**Think (About It)** on Lyn Collinsin äänittämä funkkappale, jonka James Brownin People Records -levy-yhtiö julkaisi singlenä vuonna 1972. Kappaleen sanoitti ja tuotti Brown ja se sisältää hänen yhtyeensä The J.B.’s instrumentaalista musiikkia. Kappale oli Collinsin vuoden 1972 esikoisalbumin nimikkokappale. Se sijoittui *[[Billboard]]in* parhaiten myyneiden soulsinglejen listan sijalle 9. ja Billboard Hot 100 -singlelistan sijalle 66.

## Kappaleita, jotka samplaavat kappaletta ”Think (About It)”
Kappaletta  ”Think (About It)” on samplattu yli 3&nbsp;700 kertaa, joista jotkut ovat: 

*Salt-n-Pepa – ”Push It” (1987)
*Cookie Crew – ”Females” (1987)
*Guy – ”Teddy’s Jam” (12″) (1987)
*Guy – ”Spend the Night” (1988)
*Roxanne Shante – ”Go On Girl” (1988)
*Rob Base and DJ E-Z Rock – ”It Takes Two” (1988) 
*The Real Roxanne – ”Roxanne’s on a Roll” (1988)
*Roxanne Shante – ”Bad Sister” (1989)
*Roxanne Shante – ”My Groove Gets Better” (1989)
*Dream Warriors – ”Face in the Basin”
*De La Soul – ”Jenifa Taught Me” (1989)
*Hi-Tek 3 mukana Ya Kid K – “Spin That Wheel”
*EPMD – ”Gold Digger”
*Wreckx-n-Effect – ”Clubhead”
*Kid Rock – ”The Upside” (1990)
*R.E.M. – ”Radio Song”
*Chubb Rock – ”Ya Bad Chubbs”
*Basic Black – ”Nothing But a Party”
*Dodge City Productions – ”Ain’t Going for That” (1991)
*Janet Jackson – ”Alright” (1991)
*Carmen Electra – ”Good Judy Girlfriend” (1993)
*Yo-Yo & Ice Cube – ”The Bonnie & Clyde Theme” (1993)
*Today – ”I Got the Feeling” (1990)
*TLC – ”Hat 2 Da Back”
*Snoop Dogg – ”Ain’t No Fun”
*Squarepusher – ”Come On My Selector” (1997)
*Afterlife – ”La Nina” (1999)
*Immortal Technique – ”Dance with the Devil”
*Dizzee Rascal – ”Pussy’ole (Old Skool)”
*Kardinal Official – ”Clear”
*EXID – ”Ah Yeah” (Track 1) (2011)
*Breach mukana Andreya Triana – “Everything You Never Had (We Had It All)” (2013)
*Sigma – ”Nobody to Love” (2014)
*2NE1 – ”I Am the Best”
*Mr Oizo – ”End of the World” (2016)
*Fergie – ”You Already Know” (2017)
*Liberato - "Me staje appennenn' amò" (2018)
*Sabrina Carpenter mukana Jonas Blue - "Alien" (2018)
*Hyolyn - "SEE SEA" (2018)
*Hælos - "End of World Party" (2019)
*Porter Robinson - "Musician" (2021)
*Soul Glo - "Coming Correct Is Cheaper" (2022)
*Diplo ja TSHA mukana Kareen Lomax - "Let You Go" (2022)
*Beyoncé - "Church Girl" (2022)
*Gustaph - "Because of You" (2023)
*Le Sserafim - "Eve, Psyche & the Bluebeard's Wife" (2023)
*PinkPantheress ja Destroy Lonely - "Turn Your Phone Off" (2023)
*NewJeans - "ETA" (2023)

## Populaarikulttuurissa
”Think (About It)” esiintyy vuoden 2005 videopelin *[[Grand Theft Auto: San Andreas]]* ääniraidalla, pelin Master Sounds 98.3 -radiokanavalla. Se esiintyy myös kahdella kentällä vuoden 1997 videopelissä *[[Street Fighter III: New Generation]]*.

## Lähteet
Akademija Pandev

**Fudbalska Akademija Pandev** on jalkapalloseura Strumican kaupungista. Seura pelaa kaudella 2018–2019 Pohjois-Makedonian korkeimmalla sarjatasolla Makedonian 1. liigassa. Akademija Pandev on perustettu vuonna 2010.

## Lähteet
Audi Cabriolet

**Audi Cabriolet** on Audin vuosina 1991–2000 valmistama kangaskattoinen avoauto, joka perustuu Audi Coupé -malliin. Sen seuraajaksi tuli vuonna 2002 Audi A4 Cabriolet.

Cabriolet esiteltiin Geneven autonäyttelyssä keväällä 1991. Moottorina oli aluksi viisisylinterinen 2,3-litrainen (133&nbsp;hv), vuoden 1992 lopulla saapui lisäksi 2,8-litrainen V6 (174&nbsp;hv). Vuoden 1993 alussa tuotantoon otettiin nelisylinterinen 2,0-litrainen (116&nbsp;hv), samana kesänä 2,6-litrainen V6 (150&nbsp;hv).

Viisisylinteristen valmistus päättyi kesällä 1994. Seuraavan kesän uutuusmoottorit olivat 2,0-litraisen 16-venttiilinen versio (140&nbsp;hv) ja dieselmoottori 1,9 TDI (90&nbsp;hv).

Vuonna 1997 lähinnä Cabriolet’n keulaa uudistettiin. Uutena moottorina esiteltiin 1,8-litrainen (125&nbsp;hv).

## Moottorivaihtoehdot

Hakasulkeissa olevat arvot automaattivaihteistolla varustetuilla malleilla

## Lähteet

## Aiheesta muualla
FK Pobeda

**Fudbalski klub Pobeda Prilep** on jalkapalloseura Prilepin kaupungista. Seura tuomittiin sopupelistä Mestareiden liigassa kaudella 2004–2005. UEFA antoi seuralle kahdeksan vuoden kilpailukiellon UEFA:n alaisissa otteluissa vuonna 2009. Seuran tilalle perustettiin vuonna 2010 FK Viktorija, joka vaihtoi myöhemmin nimeksi FK Pobeda. Uusi seura väittää olevansa vanhan PK Pobedan luonnollinen seuraaja, mutta Pohjois-Makedonian jalkapalloliitto pitää seuroja erillisinä. Kilpailukielto päättyi huhtikuussa 2017, mutta seura ei pelaa Pohjois-Makedonian pääsarjoissa.

Pobedalla on kaksi Pohjois-Makedonian mestaruutta. Nämä ovat vuosilta 2004 ja 2007. Makedonian Cupin seura voitti vuonna 2002. 

## Lähteet
Lyn Collins

**Gloria Lavern Collins** (12. kesäkuuta 1948 Dime Box, Texas – 13. maaliskuuta 2005 Pasadena, Kalifornia), joka tunnetaan paremmin taiteilijanimeltään **Lyn Collins**, oli yhdysvaltalainen soullaulaja, joka tunnetaan parhaiten työstään James Brownin kanssa ja vuoden 1972 funksinglestään ”Think (About It)”. 

## Nuoruus ja ura
Collins aloitti musikaalisen uransa 14-vuotiaana. Hänen suurin soolohittinsä oli James Brownin tuottama gospeltyylinen kappale ”Think (About It)” hänen samannimiseltä vuoden 1972 albumiltaan, jonka julkaisi People Records. Kappale sisältää viisi breakdownia, joita ollaan samplattu laajasti hip hopissa ja drum and bassissa, tunnetuimmin breakdownissa ”Yeah! Woo!” ja Rob Base and DJ E-Z Rockin kappaleessa ”It Takes Two”, joka koostuu melkein kokonaan kappaleesta ”Think”, sisältäen muutaman Collinsin laulaman säkeen. 

## Kuolema
Pian Euroopan kiertueeltaan palaamisen jälkeen Collins kuoli rytmihäiriöstä Pasadenassa Kaliforniassa 56-vuotiaana.

## Diskografia
### Albumit
* *Think (About It)* (1972)
* *Check Me Out If You Don’t Know Me by Now* (1975)

## Lähteet
KF Shkupi

**Klubi Futbollistik Shkupi** on jalkapalloseura Čairin kunnasta, Skopjen kaupungista. Seura pelaa kaudella 2022–2023 Pohjois-Makedonian korkeimmalla sarjatasolla Makedonian 1. liigassa. Shkupi perustettiin vuonna 2012, kun Sloga Jugomagnat fuusioitui FC Albarsan kanssa. Pohjois-Makedonian jalkapalloliitto ei kuitenkaan tunnusta Shkupia Sloga Jugomagnatin luonnolliseksi seuraajaksi, vaan pitää niitä erillisinä seuroina. Shkupi on voittanut Pohjois-Makedonian mestaruuden kertaalleen kaudella 2021–2022.

## Lähteet
FK Skopje

**Fudbalski Klub Skopje** on jalkapalloseura Skopjen kaupungista. Seura putosi kauden 2017–2018 päätteeksi Pohjois-Makedonian toiseksi korkeimmalle sarjatasolle Makedonian 2. liigaan. FK Skopje on perustettu vuonna 1960.

## Lähteet
Makedonian 2. liiga

**Makedonian 2. liiga** on Pohjois-Makedonian jalkapalloilun toiseksi korkein sarjataso. Kaudella 2017–2018 liiga oli jaettu kahteen lohkoon: itäiseen ja läntiseen. Kummassakin pelasi kymmenen joukkuetta. Kummankin lohkon voittajat etenevät suoraan pääsarjaan Makedonian 1. liigaan. Lohkojen toiset pelaavat karsintaottelun, jonka voittaja pääsee karsimaan paikasta pääsarjassa 8. sijoittuneen kanssa.

## Lähteet
Makedonian Cup

**Makedonian Cup** on Pohjois-Makedonian jalkapalloilun suurin cupmuotoinen turnaus. Kaudella 2017–2018 turnaukseen osallistui 32 joukkuetta. Kaikki joukkueet osallistuvat ensimmäiselle kierrokselle, jonka voittajat etenivät neljännesvälieriin. Menestynein seura on FK Vardar viidellä mestaruudella.

## Lähteet
Jalkapallon Etelä-Amerikan-mestaruuskilpailut 1919

**Jalkapallon Etelä-Amerikan-mestaruuskilpailut 1919** olivat järjestyksessään kolmannet Etelä-Amerikan-mestaruuskilpailut. Turnaus pelattiin ensimmäistä kertaa Brasiliassa, kaikki turnauksen ottelut pelattiin Rio de Janeirossa.

Turnaus oli alun perin määrä järjestää vuonna 1918, mutta influenssaepidemian vuoksi turnausta siirrettiin. Turnaukseen osallistuivat Argentiina, Brasilia, Chile ja Uruguay. Mestaruuden voitti isäntämaa Brasilia.

## Peliareena

## Sarjataulukko

----

----

----

----

----

## Loppuottelu

## Maalintekijät
**4 maalia**
*  Arthur Friedenreich
*  Neco

**3 maalia**
*  Edwin Clarcke
*  Carlos Izaguirre
*  Carlos Scarone

**2 maalia**
*  Isabelino Gradín

**1 maali**
*  Amílcar
*  Haroldo
*  Héitor
*  Millon
*  Alfredo France
*  José Pérez
*  Héctor Scarone

**Oma maali**
*  Manuel Varela

## Lähteet
Kurkela (Viitasaari)

**Kurkela** on Viitasaaren  kaupunginosa ja asuinalue, joka sijaitsee kaupungin pohjoispuolella. Alueella on Viitasaaren korkein kohta, Savivuori, jonka lähialueilla on muun muassa laskettelukeskus ja liikuntareitit. Alueelta löytyy myös venesatama, joka sijaitsee Savilahden rannalla. Kurkelan asuinalueella on pääasiassa omakoti- ja rivitaloja.

## Lähteet
* http://www.viitasaari.fi/
* https://www.google.fi/maps/place/Kurkela,+44500+Viitasaari/data=!4m2!3m1!1s0x4684403feceb4eb3:0xa0146d8a39495d0?sa=X&ved=0ahUKEwjTmbzQuPbbAhUiJ5oKHVBLAIEQ8gEIJDAA
Jorge Juan (täsmennyssivu)

**Jorge Juan** voi tarkoittaa seuraavia Espanjan laivaston aluksia:
*Jorge Juan (1876), Jorge Juan -luokan sluuppi
*Jorge Juan (1933), Churruca-luokan hävittäjä
*Jorge Juan (D25), Lepanto-luokan hävittäjä ex -*USS McGowan*.
Bilk

**Bilk** voi viitata seuraaviin asioihin:
*Acker Bilk, brittiläinen jazz-klarinetisti
*Bilk, Düsseldorfin kaupunginosa
**Bilk*, maidon ja oluen sekoitus, jota valmistaa japanilainen Abashiri-panimo.

## Lähteet
Arto Kuuluvainen

**Arto Kuuluvainen** (s. 1980 Helsinki) on kauppatieteiden tohtori  ja tietokirjailija . Kuuluvainen on urallaan työskennellyt muun muassa Veikkausliigaseura FC TPS:ssa liiketoiminnan kehitysjohtajana  sekä Turun ammattikorkeakoulun myynnin lehtorina.  

Kuuluvainen on tullut tunnetuksi erityisesti suomalaisen urheiluliiketoiminnan, urheilumarkkinoinnin ja sponsoroinnin asiantuntijana. Hän on mm. luonut yhden Suomen ensimmäisistä yliopistotasoisista urheilujohtamisen kursseista.   

Kuuluvainen väitteli tohtoriksi Turun kauppakorkeakoulusta vuonna 2011. Hänen väitöskirjansa aiheena olivat dynaamiset kyvykkyydet suomalaisten pk-yritysten kansainvälisessä kasvussa .

Vuonna 2017 Kuuluvainen kirjoitti yhdessä Tero Auvisen kanssa kaksi tietokirjaa suomalaisesta urheilubisneksestä. Nämä ovat nimeltään Urheiluseurojen sisäpiirissä & Urheilutähtien sisäpiirissä ja kirjojen julkaisijana toimi Alma Talent.

Etenkin suomalaisten urheiluseurojen talouteen keskittynyt Urheiluseurojen Sisäpiirissä -Tarinat tunteen takana -teos ylitti vuonna 2017 useaan otteeseen valtakunnallisen uutiskynnyksen.   

Arto Kuuluvainen juontaa yhdessä Tony Salmelaisen kanssa *Elämän pelikirja* -podcastia, jossa nostetaan esiin entisten urheilijoiden tarinoita, ajatuksia ja kokemuksia erityisesti uran loppumiseen liittyen. Vuonna 2023 Kuuluvainen, Salmelainen ja Jukka Vuorio julkaisivat *Elämän Pelikirja* -kirjan.  URA-säätiö valitsi kirjan vuoden URA-teoksi joulukuussa 2023. Tunnustus myönnetään henkilölle tai taholle, joka on vuoden aikana merkittävällä ja uutta luovalla tavalla myötävaikuttanut urheilijoiden uramahdollisuuksien kehittämiseen. 

## Muuta
Arto Kuuluvaisen isä Risto Kuuluvainen toimi 1980-luvun lopulla Kuopion Palloseuran (KuPSin) johtokunnassa sekä puheenjohtajana. 
Ammattijääkiekkoilijana tunnettu Timo Kuuluvainen on Arto Kuuluvaisen veli. Maajoukkuejalkapalloilijana ja Olympiaedustajana tunnettu Raimo Kuuluvainen oli Arto Kuuluvaisen setä. 

Kuuluvaisella on ollut useita luottamustoimia. Hänet mm. valittiin vuonna 2016 Lounais-Suomen Liikunta ja Urheilu ry:n hallitukseen.  

Lisäksi hän kuului suomalaisen urheiluteknologiayritys CoPlaysin hallitukseen ja toimi yrityksen neuvonantajana.  CoPlays nousi otsikoihin lokakuussa 2018 solmittuaan yhteistyösopimuksen jalkapalloseura FC Barcelonan kanssa . Kuuluvainen valittiin lentopallon Mestaruusliigassa pelaavan Hurrikaani-Loimaan hallitukseen 2024.
## Teoksia
* Tero Auvinen ja Arto Kuuluvainen. *Urheilutähtien Sisäpiirissä -tarinat tunteen takana*. Alma Talent, 2017. .
* Tero Auvinen ja Arto Kuuluvainen. *Urheiluseurojen Sisäpiirissä -tarinat tunteen takana*. Alma Talent, 2017. .
* Tony Salmelainen, Arto Kuuluvainen ja Jukka Vuorio. *Elämän Pelikirja -Rakkaudesta urheilijoihin*. Hockey Tiger Oy, 2023. .

## Lähteet

## Aiheesta muualla
*Arto Kuuluvaisen blogi
Niemand heeft nog tijd

**Niemand heeft nog tijd** on Mrs. Einsteinin esittämä kappale, joka edusti Alankomaita vuoden 1997 Eurovision laulukilpailussa Irlannin Dublinissa.

Kappale sijoittui Euroviisuissa 25 maan joukosta sijalle 22. 5 pisteellä. 

## Lähteet
MFK Karviná

**Městský fotbalový klub Karviná** on jalkapalloseura Karvinán kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. Karviná on perustettu vuonna 2003.

## Lähteet
One Step (kappale)

**One Step** on Bettina Soriatin esittämä kappale, joka edusti Itävaltaa vuoden 1997 Eurovision laulukilpailussa Irlannin Dublinissa.

Kappale sijoittui Euroviisuissa 25 maan joukosta sijalle 21. 12 pisteellä. 

## Lähteet
Haddiscoen rautatieasema

**Haddiscoen rautatieasema** on rautatieasema lähellä Haddiscoen ja St Olavesin kyliä Norfolkissa, Englannissa. Se sijaitsee Wherry Linesin varrella. Sinne liikennöi Greater Anglia.

Asema avattiin 9. toukokuuta 1904 nimellä **Haddiscoe Low Level**. Viereinen Haddiscoe High Levelin rautatieasema suljettiin vuonna 1959, ja jossakin vaiheessa sen jälkeen Haddiscoe Low Levelin nimi lyheni pelkäksi Haddiscoeksi. Asemaa käytti noin 13&nbsp;000 matkustajaa kaudella 2017–2018.

## Lähteet
* 

### Viitteet
Goodbye (Alma Cardžicin kappale)

**Goodbye** on Alma Čardžićin esittämä kappale, joka edusti Bosnia ja Hertsegovinaa vuoden 1997 Eurovision laulukilpailussa Irlannin Dublinissa.

Kappale sijoittui Euroviisuissa 22 pisteellä 25 maan joukosta sijalle 18. 

## Lähteet
Oulton Broad Northin rautatieasema

**Oulton Broad Northin rautatieasema** on rautatieasema Oulton Broadin lähiössä Lowestoftin lähellä Suffolkissa, Englannissa. Se sijaitsee Wherry Linesin varrella. Sinne liikennöi Greater Anglia.

Asema avattiin 1. heinäkuuta 1847 nimellä **Mutford**. Sen uudeksi nimeksi tuli ensin 1. heinäkuuta 1881 **Oulton Broad (Mutford)** ja sitten **Oulton Broad** marraskuussa 1915. Nykyinen nimi tuli käyttöön 26. syyskuuta 1927. Asemaa käytti 115&nbsp;400 matkustajaa kaudella 2017–2018.

## Lähteet
* 

### Viitteet
1. FK Příbram

**1. Fotbalový Klub Příbram** on jalkapalloseura Příbramin kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. 1. FK Příbram on perustettu vuonna 1948.

## Lähteet
Kuuluvainen

**Kuuluvainen** voi tarkoittaa:

## Henkilöt
* Arto Kuuluvainen (s. 1980), kauppatieteiden tohtori ja tietokirjailija
* Jari Kuuluvainen (s. 1950), metsänhoitaja ja emeritusprofessori
* Linnea Kuuluvainen (s. 1996), kirjailija
* Marjatta Kuuluvainen (o.s. *Mäkinen*, s. 1942), kiekonheittäjä ja kuulantyöntäjä
* Raimo Kuuluvainen (1955–1999), jalkapalloilija
* Timo Kuuluvainen (s. 1983), jääkiekkoilija, Arto Kuuluvaisen veli
* Timo Kuuluvainen (s. 1956), metsänhoitaja
1. FC Slovácko

**1. FC Slovácko** on jalkapalloseura Uherské Hradištěn kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. 1. FC Slovácko on perustettu vuonna 1927.

## Lähteet
Júpiter-luokka

**Júpiter-luokka** oli Espanjan laivaston neljän miinanlaskukykyisen tykkiveneen muodostama alusluokka.

## Alukset
Alukset valmistuivat 1937 paitsi *Neptuno* vuotta myöhemmin. 

## Lähteet
*

### Viitteet
SFC Opava

**Slezský fotbalový club Opava** on jalkapalloseura Opavan kaupungista. Seura pelaa kaudella 2022–2023 Tšekin toiseksi korkeimmalla sarjatasolla. Opava on perustettu vuonna 1907. 

## Lähteet
FK Teplice

**Fotbalový klub Teplice** on jalkapalloseura Teplicen kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. FK Teplice on perustettu vuonna 1945.

## Lähteet
Malina (Leprousin albumi)

__NOTOC__
**Malina** on Leprousin viides studioalbumi, joka julkaistiin 25. elokuuta 2017. Albumi äänitettiin Tukholman Årstassa sijaitsevassa Ghostward Studios -äänitysstudiossa, ja sen tuotti David Castillo.

## Vastaanotto

Albumi sai erinomaisen vastaanoton. Kaaoszinen Samuel Järvinen luki yhtyeen aikansa kiinnostavimpien ja parhaiden progressiivisen metallin kollektiivien joukkoon. Hän totesi Leprousin jättäneen aiemmilla albumeilla vahvasti läsnä olleen avantgarden ja kokeellisuuden sekä raskaamman metallin vivahteet, mutta onnistuneen tekemään uransa kunnianhimoisimman ja monipuolisimman levyn. Soundin Salla Harjula antoi albumille täydet viisi tähteä, ja luonnehti albumia yhtyeen helpommaksi kuunneltavaksi jätettyään metalliset juurensa ja keskityttyään yksinkertaisesti vetovoimaisten kappaleiden tekemiseen.

## Kappaleet

## Lähteet

## Aiheesta muualla
* 
*
Haddiscoen rautatieasema (Norfolk Railway)

**Haddiscoen rautatieasema** oli rautatieasema Wherry Linesin varrella lähellä Haddiscoen ja St Olavesin kyliä Norfolkissa, Englannissa.

Aseman avasi 1. heinäkuuta 1847 Norfolk Railway. Se siirtyi myöhemmin Great Eastern Railwaylle, joka sulki aseman 9. toukokuuta 1904. Samana päivänä sen tilalle avattiin Haddiscoe Low Levelin rautatieasema, joka oli Wherry Linesin ja sittemmin suljetun Yarmouth–Beccles-radan risteyskohdassa.

## Lähteet
* 

### Viitteet
KS Lushnja

**Klubi Sportiv Lushnja** on jalkapalloseura Lushnjën kaupungista Fierin maakunnasta Albaniasta. Seura putosi kauden 2017–2018 päätteeksi Albanian korkeimmalta sarjatasolta Kategoria superioresta. Lushnja on perustettu vuonna 1926.

## Lähteet
KS Kamza

**Klubi Sportiv Kamza** on jalkapalloseura Kamëzin kaupungista Tiranan maakunnasta Albaniasta. Seura pelaa kaudella 2018–2019 Albanian korkeimmalla sarjatasolla Kategoria superioressa. Kamza on perustettu vuonna 1947. Kotiottelunsa se pelaa Stadiumi Kamzalla.

## Lähteet
KS Kastrioti

**Klubi Sportiv Kastrioti Krujë** on jalkapalloseura Krujën kaupungista Durrësin maakunnasta Albaniasta. Seura pelaa kaudella 2018–2019 Albanian korkeimmalla sarjatasolla Kategoria superioressa. Kastrioti on perustettu vuonna 1926. Se pelaa kotiottelunsa Stadiumi Kastriotilla.

## Lähteet
Eolo-luokka

**Eolo-luokka** oli Espanjan laivaston kahden miinalaivan muodostama alusluokka.

## Alukset
Alukset olivat Júpiter-luokan tykkiveneiden pohjalta valmistettuja, mutta niiden aseistusta oli kevennetty. Luokkien propulsiojärjestelmät olivat samat, mutta Eolo-luokassa suurempi polttoainetäyttö. 

## Lähteet
*

### Viitteet
Lowestoftin rautatieasema

**Lowestoftin rautatieasema** on rautatieasema Lowestoftin kaupungissa Suffolkissa, Englannissa. Se on East Suffolkin radan pääteasema ja toinen Wherry Linesin itäisistä pääteasemista. Sinne liikennöi Greater Anglia.

Asema avattiin 1. heinäkuuta 1847. Lowestoft Northin rautatieaseman avaamisen myötä asema sai uudeksi nimekseen **Lowestoft Central** 1. lokakuuta 1903. Lowestoft North suljettiin vuonna 1970, ja jossakin vaiheessa sen jälkeen aseman nimeksi tuli taas pelkkä Lowestoft. Asemaa käytti yli 450&nbsp;000 matkustajaa kaudella 2017–2018.

## Lähteet
* 

### Viitteet
Fotbalová národní liga

**Fotbalová národní liga**, sponsorinimeltään **Chance národní liga**, on Tšekin jalkapalloilun toiseksi korkein sarjataso. Kaudella 2024–2025 sarjassa pelaa 16 joukkuetta. Sarjan päätteeksi ensimmäiseksi sijoittunut joukkue nousee suoraan korkeimmalle sarjatasolle Fortuna ligaan, kun toiseksi ja kolmanneksi sijoittuneet pelaavat pudotuspeliottelut. Kaksi viimeistä putoaa sarjatasoa alemmas.

## Joukkueet kaudella 2024–2025

Lähde:

## Lähteet

## Aiheesta muualla

*Viralliset kotisivut
KF Laçi

**Klubi i Futbollit Laçi** on jalkapalloseura Laçin kaupungista Lezhën maakunnasta Albaniasta. Seura pelaa kaudella 2018–2019 Albanian korkeimmalla sarjatasolla Kategoria superioressa. Laçi on perustettu vuonna 1965. Seura pelaa kotiottelunsa Stadiumi Laçilla. KF Laçi on voittanut kahdesti Albanian cupin. Tämä on tapahtunut vuosina 2013 ja 2015.

Laçi sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 283.

## Lähteet
Luftëtari Gjirokastër

**Klubi Sportiv Luftëtari Gjirokastra** on jalkapalloseura Gjirokastërin kaupungista. Seura pelasi kaudella 2018–2019 Albanian korkeimmalla sarjatasolla Kategoria superioressa. Luftëtari Gjirokastër on perustettu vuonna 1929. Kotiottelunsa se pelaa Stadiumi Gjirokastralla.

## Lähteet
Kategoria e Parë

**Kategoria e Parë** on Albanian jalkapalloilun toiseksi korkein sarjataso. Kaudella 2017–2018 sarja oli jaettu kahteen lohkoon, joissa kummassakin pelasi kymmenen joukkuetta. Kummankin lohkon viisi parasta etenevät jatkolohkoihin. Jatkolohkoja on kaksi. Jatkolohkojen voittajat pääsevät seuraavaksi kaudeksi korkeimmalle sarjatasolle Kategoria superioreen. Voittajat kuitenkin pelaavat vielä erillisen loppuottelun, jossa ratkaistaan sarjan voittaja. Alkulohkojen viisi huonointa pelaavat kaksi erillistä jatkolohkoa, joiden viimeiset putoavat suoraan sarjatasoa alemmas. Jatkolohkojen toiseksi viimeiset karsivat paikasta erillisessä jatkokarsinnassa.

## Lähteet
Wherry Lines

**Wherry Lines** on Yhdistyneen kuningaskunnan rataverkon Norwichista itään lähtevä rataosa. Se koostuu kolmesta haarasta: kaksi haaroista kulkee Great Yarmouthiin ja kolmas Lowestoftiin. Sitä liikennöi Greater Anglia.

Linjan ensimmäinen osuus Norwichista Reedhamin kautta Great Yarmouthiin avattiin vuonna 1844. Vuonna 1847 siihen liitettiin rata Reedhamista Lowestoftiin. Rata Norwichista Aclen kautta Great Yarmouthiin tuli osaksi Wherry Linesia vuonna 1882.

## Lähteet

## Aiheesta muualla
Pizarro-luokka

**Pizarro-luokka** oli Espanjan laivaston kahdeksan miinanlaskukykyisen tykkiveneen muodostama alusluokka.

## Alukset
Luokan alusten suunnittelun perusteena olivat Eolo-luokan alukset. Alusten rakennustyöt viivästyivät maan talousvaikeuksien vuoksi ja siten ne valmistuivat vasta 1947-1951. Alukset luokiteltiin uudelleen fregateiksi 1958 ja puolet aluksista modernisoitiin 1959-1960. 

## Lähteet
*

### Viitteet
The Adversary

__NOTOC__
**The Adversary** on Ihsahnin esikoisalbumi, joka julkaistiin 5. huhtikuuta 2006.

## Vastaanotto

Albumi sai hyvän vastaanoton. Soundin Ville Sorvali antoi albumille kolme tähteä viidestä. Hän sanoi albumin koostuvan pitkällisen musiikillisen uran sirpaleista, joista koostuva kokonaisuus seilaa monipuolisen ja sekavan välimaastossa, ja piti artistin pesäeroa Emperoriin ja Peccatumiin aidosti mielenkiintoisena. Blabbermouthin arvioija nosti The Adversaryn parhaimmiksi puoliksi kappaleiden kirjoittamisen tason, vaikutteiden luonnollisen kirjon suoraviivaisen ulosannin.

## Kappaleet

## Lähteet

## Aiheesta muualla
* 
*
Suur-Portugali

**Suur-Portugali** () tai **Portugalicia** on ehdotettu portugalinkielisten alueiden unioni. Unioniin kuuluisivat Galicia, Eonavian ja Olivenzan alue sekä monia muita Espanjan ja Portugalin rajalla sijaitsevia kyliä, joissa puhutaan jonkinlaista portugalin tai galician kielen murretta, kuten falaa.

## Nykyinen käyttö
Vaikka Suur-Portugalin rajat eivät ole täysin selvät, esittävät monet sen puolustajista, että unioniin voisivat kuulua:

* 
* 
* Olivenza, Cedillo, Herrera de Alcantára

## Lähteet

*
Carmen (1861)

**Carmen** oli Espanjan laivaston vuonna 1861 vesillelaskettu puurunkoinen potkurifregatti.

## Valmistus
Alus tilattiin Cartagenasta ja se laskettiin vesille 1861.

## Palvelus
Aluksen kohtalosta ei ole tietoa.

## Lähteet
*

### Viitteet
Almansa (1864)

**Almansa** oli Espanjan laivaston vuonna 1864 vesillelaskettu puurunkoinen potkurifregatti.
Alus tilattiin Ferrolista ja se laskettiin vesille 1864. Alus oli 1890-luvulla koululaivana Ferrolissa.

## Lähteet
*

### Viitteet
Gerona (1864)

**Gerona** oli Espanjan laivaston vuonna 1864 vesillelaskettu puurunkoinen höyryfregatti.

## Valmistus
Alus tilattiin Cartagenasta ja laskettiin vesille 1864, jolloin sen aseistuksena  oli 21 kappaletta matalapainetykkejä.

## Palvelus
Alus oli 1890-luvulta alkaen tykistökoululaivana.

## Lähteet
*

### Viitteet
Arktis (albumi)

**Arktis** (stilisoitu ***Arktis.***) on Ihsahnin kuudes studioalbumi, joka julkaistiin 8. huhtikuuta 2016 levymerkillä Candlelight Records. Albumi painottuu musiikillisesti edeltäjiään enemmän klassisen progressiivisen rockin ja klassisen rockmusiikin suuntaan, kun taas black metalin vaikutus on jäänyt vaisuksi.

Albumille on ammennettu inspiraatiota norjalaisen tutkimusmatkailijan Fridtjof Nansenin myöhään 1800-luvulla tekemistä retkistään Pohjoisnavalle.

Arktis debytoi Suomen virallisen listan sijalla 43.

## Vastaanotto

Albumi sai erinomaisen vastaanoton. Soundin Vesa Siltanen antoi albumille täydet viisi tähteä. Hän arvosti erityisesti Ihsahnin kykyä ottaa vaikutteita useasta paikasta ja kykenemään tekemään hyvärakenteisen, jopa suoraviivaisen ja oman näköisen teoksen. Kaaoszinen Tom Frankton painotti niin ikään albumin monipuolisuutta, ja totesi yhtyeen kykenevän tekemään kaaoksesta laadukkaan ja yhtenäisen kokonaisuuden.

## Kappaleet

## Lähteet

## Aiheesta muualla
* 
*
Jerry Moran

**Jerry Moran** (s. 29. toukokuuta 1954 Great Bend, Bartonin piirikunta, Kansas) on yhdysvaltalainen republikaanipoliitikko. Moran on toiminut vuodesta 2011 lähtien toisena Kansasin osavaltion edustajista Yhdysvaltain senaatissa. Tätä ennen Moran toimi vuosien 1997–2011 ajan yhtenä Kansasin kongressiedustajista Yhdysvaltain edustajainhuoneessa.

## Lähteet

## Aiheesta muualla
* Jerry Moranin kotisivut
Navas de Tolosa (1865)

**Navas de Tolosa** oli Espanjan laivaston vuonna 1865 vesillelaskettu puurunkoinen potkurifregatti.

## Valmistus
Alus laskettiin vesille 1865.

## Palvelus
Alus poistettiin palveluksesta ennen vuotta 1890.

## Lähteet
*

### Viitteet
Tornado (1865)

**Tornado** oli Espanjan laivaston vuonna 1865 vesillelaskettu komposiittirunkoinen potkurikorvetti.

## Valmistus
Konfederaatio tilasi kauppamerenkulun häirintään soveltuvan aluksen *Pamperon*  Dennyltä Glasgow'sta ja se laskettiin vesille 1865. Chile lunasti aluksen, mutta Espanjan laivaston *Gerona* valtasi aluksen vuosien 1864-1866 sodassa matkalla Britteinsaarilta Chileen.

## Palvelus
Alus siirrettiin torpedokoulutusalukseksi Ferroliin 1880-luvulla.

## Lähteet
*

### Viitteet
Eero-Matti Auvinen

**Eero-Matti Auvinen** (s. 5. maaliskuuta 1996 Janakkala) on suomalainen jalkapalloilija, joka edustaa Ykkösliigassa pelaavaa FC Hakaa. Hän on pelipaikaltaan puolustaja.

Auvinen on pelannut uransa aikana yhteensä 158 Veikkausliigaottelua, tehden niissä 4 maalia.

## Lähteet
Maria de Molina (1868)

**Maria de Molina** oli Espanjan laivaston vuonna 1868 vesillelaskettu puurunkoinen potkurikorvetti.

## Valmistus
Alus laskettiin vesille 1868.

## Palvelus
Aluksen kohtalo ei ole tiedossa.

## Lähteet
*

### Viitteet
Bard (Italia)

**Bard** [bar] on 140 asukkaan kunta ja kylä Italian luoteiskulman Aostanlaaksossa. Se sijaitsee 47 kilometriä alueen suurimman kaupungin Aostan kaakkoispuolella.

Aostanlaakson kapeimmassa kohdassa 381 metrin korkeudella merenpinnasta sijaitseva Bard kuuluu Italian kauneimpien kylien järjestöön *I Borghi più belli d’Italia*. Kylässä on nelisenkymmentä taloa, ja kylästä johtaa serpentiinitie rinnettä ylös Bardin linnoitukseen.

## Lähteet

## Aiheesta muualla
Berkant Güner

**Berkant Güner** (s. 19. helmikuuta 1998) on turkkilais-saksalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan keskikenttä. Güner on edustanut sekä Saksaa että Turkkia nuorten maajoukkueissa.

## Lähteet

## Aiheesta muualla